Diari Oficial de la Generalitat Valenciana


Sumari del DOGV 7737, del 09-03-2016 (2016/1636)

RESOLUCIÓ de 24 de febrer de 2016, del conseller d'Economia Sostenible, Sectors Productius, Comerç i Treball, per la qual es convoquen els premis de la Generalitat de la fase autonòmica del Concurs Escolar 2015-2016 Consumòpolis 11: Tu consumeixes: ho fan igual pertot arreu?
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7737

Data del DOGV
:   09-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1636


Data del document
:   24-02-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * distinció honorífica

RESOLUCIÓ de 24 de febrer de 2016, del conseller d'Economia Sostenible, Sectors Productius, Comerç i Treball, per la qual es convoquen els premis de la Generalitat de la fase autonòmica del Concurs Escolar 2015-2016 Consumòpolis 11: Tu consumeixes: ho fan igual pertot arreu- [2016/1636]  
Promoure l'educació del consumidor en els centres educatius de la Comunitat Valenciana, és una de les prioritats de la Generalitat, amb l'objectiu que l'alumnat desenrotlle capacitats i hàbits crítics i responsables amb relació al consum. En aquesta línia d'actuació, els temes relacionats amb el consum responsable i el coneixement i accés dels consumidors a les noves tecnologies, ocupen un lloc destacat.  
  
Per aquest motiu, per al curs 2015/2016 la Comunitat Valenciana ha decidit participar en l'organització del Concurs Escolar Consumòpolis 11: Tu consumeixes: ho fan igual pertot arreu- convocat pel Ministeri de Sanitat, Serveis Socials i Igualtat, a través de l'Agència Espanyola de Consum, Seguretat Alimentària i Nutrició.  
L'objectiu d'aquest concurs escolar és sensibilitzar els joves de la importància que té realitzar els actes de consum de forma conscient, crítica, solidària i responsable.  
De conformitat amb les bases reguladores abans citades, en particular de la base cinquena, primer apartat, i de la base sisena, correspon a la Generalitat, en el seu àmbit competencial, tramitar la convocatòria i concessió dels premis autonòmics d'aquest concurs.  
Per això i en virtut de les facultats que em confereixen l'article 28 de la Llei 5/1983, de 30 de desembre, del Consell, i l'article 160.4 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de subvencions, resolc:  
  
Primer  
Convocar, en règim de concurrència competitiva, els premis de la Generalitat de la fase autonòmica del Concurs Escolar 2015-2016 Consumòpolis 11: Tu consumeixes: ho fan igual pertot arreu-  
Les bases reguladores del concurs, i la convocatòria dels premis nacionals, de data 18 de desembre de 2015, Tu consumeixes: Ho fan igual pertot arreu?, van ser publicades mitjançant l'Ordre SSI/2828/2015, de 18 de desembre (BOE 310, 28.12.2015). Es poden consultar en el portal d'internet Consumòpolis, www.consumopolis.es, en la pàgina web de l'Agència Espanyola de Consum, Seguretat Alimentària i Nutrició, www.consumo-inc.gob.es, o en el web de la Conselleria d'Economia Sostenible, Sectors Productius, Comerç i Treball, www.indi.gva.es/web/consum.  
  
Segon  
L'import màxim global destinat a atendre aquests premis és de 5.000,00 euros i es finançarà amb càrrec a la línia pressupostària S5741 del capítol IV del Programa 443.10, consignada en Llei 11/2015, de 29 de desembre, de pressupostos de la Generalitat per a l'exercici 2016.  
  
Tercer  
La present convocatòria no precisa de la seua notificació o comunicació a la Comissió Europea per no reunir tots els requisits de l'apartat 1 de l'article 107 del Tractat de Funcionament de la Unió Europea, per tal com les subvencions previstes en la present convocatòria en cap cas no finançaran activitats econòmiques, tot això en virtut del que estableix l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.  
  
Quart  
1. Els projectes guardonats obtindran els premis següents:  
a) Un premi de 800,00 euros i la participació en la fase nacional, per a la categoria d'escolars pertanyents al tercer cicle d'Educació Primària.  
b) Un premi de 800,00 euros i la participació en la fase nacional, per a la categoria d'escolars pertanyents a primer i segon curs d'Educació Secundària Obligatòria.  
c) Un premi de 800,00 euros i la participació en la fase nacional, per a la categoria d'escolars pertanyents a tercer i quart curs d'Educació Secundària Obligatòria.  
d) Quatre premis de 500,00 euros més a distribuir indistintament entre les tres categories i sense possibilitat de participació en la fase nacional.  
2. S'estableixen dos premis especials de 300,00 euros cada un per als docents que coordinen un nombre més gran d'equips. En el cas que es produïsca un empat entre diversos docents, s'atorgaran els premis a aquells els equips dels quals hagen sumat un nombre més gran de punts en total. Si persistira l'empat, es prorratejarà el premi entre els docents que seguisquen empatats.  
3. Els projectes seleccionats en aquesta convocatòria tenen efectes com a formació permanent del professorat en virtut del que disposa l'Ordre 99/2010, de 12 de desembre, de la Conselleria d'Educació (DOCV 6443, 21.01.2011), i es procedirà a la seua certificació para cada un dels participants, d'acord amb el que disposa l'esmentada ordre.  
  
4. Per a tots els projectes presentats, que reunisquen els requisits establits en aquesta convocatòria, s'expedirà un certificat de participació.  
5. El jurat podrà declarar deserts alguns dels premis.  
  
Cinquè  
1. Només podran optar als premis de la Generalitat de la fase autonòmica del concurs i accedir a la seua fase nacional, els equips dels centres educatius, públics, concertats o privats de la Comunitat Valenciana que reunisquen els requisits següents:  
a) Estar inscrits dins del termini i en la forma corresponent en el registre de participants del joc Consumòpolis 11 de conformitat amb les bases segona i tercera de les reguladores del concurs.  
b) Haver completat, tots els integrants de l'equip, el recorregut per la ciutat de Consumòpolis, en la forma que es detalla en les instruccions de participació que figuren en el portal de la plataforma virtual de Consumòpolis.  
c) Haver elaborat el treball en conjunt i obtingut la seua fitxa virtual, en la forma que es detalla en les instruccions de participació que figuren en el portal de la plataforma virtual de Consumòpolis.  
2. Hi ha tres nivells de participació.  
Nivell 1: tercer cicle d'Educació Primària.  
Nivell 2: primer i segon cursos d'Educació Secundària Obligatòria.  
  
Nivell 3: tercer i quart cursos d'Educació Secundària Obligatòria.  
  
  
Sisè  
1. Les sol·licituds es dirigiran a la Direcció General de Comerç i Consum i es presentaran segons model normalitzat en el registre de la Conselleria d'Economia Sostenible, Sectors Productius, Comerç i Treball, ciutat administrativa 9 d'Octubre, torre 1, Castán Tobeñas, número 77, 46520 València, o per qualsevol de les altres formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. La sol·licitud, en la que figuraran les dades del centre escolar, el nivell en què l'equip participa, el nom de l'equip i el llistat dels cinc escolars que componen l'equip, amb indicació respecte de cadascun de la seua data de naixement i curs en què està matriculat, serà subscrita pel docent que coordine l'equip, amb indicació del seu càrrec i funcions i s'acompanyarà de la documentació següent:  
  
a) Autorització expressa a la Conselleria d'Economia Sostenible, Sectors Productius, Comerç i Treball perquè aquesta comprove les dades d'identitat del/de la sol·licitant, de conformitat amb el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. No obstant:  
- Si de la comprovació efectuada resultara alguna discordança amb les dades facilitades per l'interessat, l'òrgan instructor estarà facultat per a realitzar les actuacions procedents per a aclarir-la.  
- Si el/la sol·licitant no presta el seu consentiment, haurà d'aportar fotocòpia del document nacional d'identitat.  
b) Autorització firmada pels representants legals dels escolars perquè participen en el concurs i perquè l'import econòmic del premi siga abonat al docent que coordine en nom seu.  
c) La fitxa virtual del treball realitzat en conjunt.  
d) L'original del treball realitzat.  
3. El termini per a la presentació de les sol·licituds serà de 15 dies hàbils a comptar des de l'endemà de la publicació d'aquesta convocatòria en el Diari Oficial de la Comunitat Valenciana.  
4. Els treballs podran presentar-se en qualsevol de les llengües oficials de la Comunitat Valenciana. En el cas que un treball realitzat en valencià resulte guanyador i puga passar a la fase nacional, la Direcció General de Comerç i Consum realitzarà la traducció al castellà del treball esmentat.  
5. La presentació de la sol·licitud de participació en el concurs suposa l'acceptació expressa de totes les bases de la present convocatòria.  
  
  
Setè  
1. Els treballs presentats seran examinats i avaluats per un jurat constituït per:  
- Tres representants de la Direcció General de Comerç i Consum designats pel director general, que inclourà el nomenament del seu president/a.  
- Actuarà com a secretari del jurat amb veu i sense vot un/a funcionari/ària del Servei de Defensa de les Persones Consumidores i Arbitratge de Consum.  
2. Per a la selecció dels treballs amb dret a premi, el jurat tindrà en compte els criteris següents:  
a) La puntuació obtinguda en el joc d'internet Consumòpolis 11, que representarà el 50 % de la puntuació total a aconseguir per cada equip.  
b) El treball en conjunt que suposarà el 50 % de la puntuació total a aconseguir per cada equip.  
Per a la seua valoració, els criteris seran els següents:  
- Creativitat, originalitat i presentació dels treballs, que ponderarà el 50 % del total d'aquest apartat.  
- Coherència del treball amb els objectius del concurs, que ponderarà el 50 % del total d'aquest apartat.  
3. El jurat tindrà facultats per a resoldre tots els dubtes que apareguen en la interpretació de les bases.  
4. El jurat elevarà la seua decisió al conseller d'Economia Sostenible, Sectors Productius Comerç i Treball, qui resoldrà l'atorgament dels premis. La resolució es notificarà als interessats en els termes que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5. El termini màxim per a resoldre i notificar als guanyadors del concurs serà de dos mesos des de la finalització del termini de presentació de les sol·licituds. Transcorregut el termini esmentat sense haver-se notificat la resolució, s'entendrà que el sol·licitant no està entre els guanyadors del concurs.  
6. Contra la resolució d'atorgament dels premis, que posa fi a la via administrativa, es podrà interposar, en el termini d'un mes, un recurs potestatiu de reposició davant del mateix òrgan, de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé, en el termini de dos mesos, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.  
7. Els premis concedits seran publicats en el Diari Oficial de la Comunitat Valenciana amb expressió de la convocatòria, del programa i crèdit pressupostari a què s'imputen, el beneficiari, la quantitat concedida i la seua finalitat o finalitats.  
  
Vuitè  
1. Els guanyadors del concurs s'obliguen a cedir a la Generalitat tots els drets d'explotació derivats de la publicació del treball, i la Generalitat pot utilitzar, per si mateixa o a través de terceres persones, físiques o jurídiques, de la forma que estime més convenient per als seus interessos, qualssevol de les imatges o elements que conformen la publicació esmentada.  
2. Així mateix, els guanyadors s'obliguen a assumir les responsabilitats que pogueren resultar de la utilització dels textos, imatges i altres elements creatius aportats per aquests en la realització del treball i la propietat dels quals siga de terceres persones o entitats alienes a la present convocatòria.  
  
Novè  
Es faculta la Secretaria Autonòmica d'Economia Sostenible, Sectors Productius, Comerç i Treball per a dictar totes les disposicions que siguen necessàries per al desenvolupament, l'eficàcia i l'execució de la present resolució.  
  
Deu  
Contra aquest acte, que esgota la via administrativa, podrà interposar-se, en el termini d'un mes, un recurs potestatiu de reposició davant de la Conselleria d'Economia Sostenible, Sectors Productius, Comerç i Treball, de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé, en el termini de dos mesos, un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjuí que puga interposar-se qualsevol altre recurs que s'hi considere oportú.  
  
València, 24 de febrer de 2016.- El conseller d'Economia Sostenible, Sectors Productius, Comerç i Treball: Rafael Climent González.